حبس قارا
{{معلومات معلمة}}
{{مقال_مهضور|Habs Qara.mp3|24 أكتوبر 2021}}
'''حبس قارا''' ؤلا '''سّرداب''' ؤلا '''دّهليز''' ؤلا '''حبس نّصارا''' هيّا معلامة تاريخية كاينة ف [[مكناس]]، ؤ ب تّحديد ف [[لقصبة لإسماعيلية]].<ref name="zamane">{{Cite web
|url=http://zamane.ma/ar/%D8%AD%D8%A8%D8%B3-%D9%82%D8%A7%D8%B1%D8%A9-%D8%A7%D9%84%D8%AF%D8%A7%D8%AE%D9%84-%D8%A5%D9%84%D9%8A%D9%87-%D9%85%D9%81%D9%82%D9%88%D8%AF/
|archive-url=https://web.archive.org/web/20180916214922/20180916214922/http://zamane.ma/ar/%D8%AD%D8%A8%D8%B3-%D9%82%D8%A7%D8%B1%D8%A9-%D8%A7%D9%84%D8%AF%D8%A7%D8%AE%D9%84-%D8%A5%D9%84%D9%8A%D9%87-%D9%85%D9%81%D9%82%D9%88%D8%AF/
|archive-date=16 شتنبر 2018
|language=ar
|date=20 مارس 2015
|title=زمان، حبس قارا
}}</ref> ؤ هيّا عيبارة علا شومبرات كبار تحت لرض، ب ساريات عراض، لي تّبنات ف لبدية د [[لقرن تمنطاش]]، ب أمر من سّلطان [[مولاي سماعيل]].<ref name="visitmeknes">{{Cite web
|url=https://visit-meknes.com/fr/portfolio/habs-qara/
|title=Visit Meknes, HABS QARA
|language=fr
|archive-url=https://web.archive.org/web/20230531092829/https://visit-meknes.com/fr/portfolio/habs-qara/
|archive-date=2023-05-31
|accessdate=2021-10-23
|url-status=live
}}</ref> وخا حبس قارا معروف سيرتو كا حبس فين كانو كيتسجنو لؤروپيين لي تقبطو ف لبحر من طاراف لقراصنة، أغلبية د لحرايفية د تّاريخ متافقين بلي لستيعمال لأصلي ؤ رائيسي ديالو كان كا بلاصة د لخزين ديال لماكلة ؤ دّوزان د لعساكريا.<ref name="guide">{{Cite book
|last=Parker
|first=Richard
|title=A practical guide to Islamic Monuments in Morocco
|publisher=The Baraka Press
|year=1981
|location=Charlottesville, VA
}}</ref><ref name="palais">{{Cite journal
|title=LES PALAIS DANS LA VILLE, Espaces urbains et lieux de la puissance publique dans la Méditerranée médiévale
|language=fr
|year=2004
|authors=Patrick Boucheron, Jacques Chiffoleau
|doi=10.4000/books.pul.19255
}}</ref>

== سّمية ==
وحدة من رّوايات علا لأصل ديال حبس قارا كاتݣول بلي سميتو جات من سّمية ديال محابسي [[لبرطقيز|برطقيزي]] لي كان [[هندسة معمارية|موهنديس معماري]] ؤ دار تّخطيط ديال لبلاصة موقابيل باش سّلطان مولاي سماعيل يعطيه لحرية ديالو. رواية خرة كاتݣول بلي سّمية كاترجع ل فترة د ليستيعمار، ؤ جات من لّاقاب لي تّعطا ل لمسؤول علا لحبس لي كان قرع.<ref name="zamane"/>

== أساطير محلية ==
بزاف د لقيصاص ؤ لأساطير تنسجو علا حبس قارا. من بينهوم لي كاتݣول بلي هوّا [[لابيرانت]] (متاهة) لي كاتمتد تحت [[مكناس]] كولها، ؤلا حتا واصلة جيهت [[مراكش]] ؤلا [[تازة]]. لعاداد د [[مسيحية|نّصارا]] لي كانو محبوسين فيه حتا هوّا تبالغ فيه، لا ف لكتابات د لؤروپيين والا ديال لمغاربا. لعاداد لحقيقي غالبا كان مابين 500 ؤ 800 محابسي ؤروپي. ؤسطورة خرة كاتݣول بلي ماكانو عندو حتا شي بيبان ؤلا سراجم، ؤ بلي دّخلة لواحيدة ليه كانت فتحة ف سّقف ديالو. حجّايات كانو كيتداولو علا لأرواح شّريرة ؤ لّعنات ديال لمحابسيا لي ماتو تماك. ؤسطورة تالتة كانت كاتݣول بلي مولاي سماعيل دار شي خرجة سرية د لهروب، ؤ بلي لي لقاها كيتجازا ب لحرية ديالو.<ref name="zamane"/>

== لمعمار ؤ لبني ==
حبس قارا كاين نيشان تحت سّاحة لي قدام [[قبة لخياطين]]. لبلاصة لمفتوحة منو فيها تلاتة د شّومبرات واسعين ب سقف عالي ؤ ساريات كبار. لباقي منو كانو سّلطات لفرانساوية سدّوه، بعدما وقعو حالات ديال مستكتشيفين لي ضاعو تماك ؤ ماعاودوش بانو. كاينين شحال من بلايص د لخزين تحت لقصبة، ولاكين مامعروفش واش كولهوم مرتابطين ب بعضياتهوم.<ref name="zamane"/>

علا حساب لمؤرخ لمغريبي [[عبد الرحمان بن زيدان]]، لبني ديال لموضع صحيح ؤ متقون حيت "لمراكبيا كيدوزو فوق منو، لبهايم كيجرو حجر كبير، ؤ لمركبات د لبوخار كيدوزو فوق منو ليل ؤ نهار، ؤ زيد عاد تزرعو فوق منو جنان ؤ شجر لي كيتسقاو مرة مرة، بلا مايأتر هادشي علا لهيكل ديالو".<ref name="zamane"/>

لبلاصة تّحتلرضية ف لغالب ماتحفراتش، مي ب لعكس، تّبنات هيّا لّولة، عاد تسقفات ؤ تدارت لقصبة فوق منها.<ref name="zamane"/>

<gallery>
File:QaraPrison3.jpg
File:QaraPrison2.jpg
File:سجن قارا.jpg
File:Underground Prison (39257210214).jpg
</gallery>

== تّاريخ ==
حبس قارا تّبنا كا ݣزو من [[لقصبة لإسماعيلية]] ف مكناس، لي كانت لعاصيمة ديال سّلطان مولاي سماعيل. لختيار د مكناس، لي ماكانت عندها حتا شي أهمية تقافية ؤلا عيلمية ؤلا سياسية قبل من هاد زّمان، كان ل أهداف سطراتيجية (لموراقبة ديال [[لأطلس لمتوسط]]) ؤ باش مولاي سماعيل يخلي لبصمة ديالو ف تّاريخ د لمغريب ف بلاصة جديدة ديالو، لي ماكانوش فيها أتار ديال سلالات حاكمة ؤلا سلاطين قبل منو فيها.<ref name="zamane"/>

لبلاصة تحتلرضية ؤ لقصبة كاملة ف لغالب تّبناو علا دّروعا ديال محابسيا ؤ عبيد.<ref name="zamane"/>

=== لقرن لعشرين ===
ف لفترة لستيعمارية، كانو سّلطات لفرانساوية كيستعملو حبس قارا مرة مرة باش يشدو لموقاويمين لمغاربا. شي دهاليز فيه تسدّو ب سّيما ف هاد لعوام باش مايبقاوش نّاس يتّجلاو فيهوم.

== مصادر ==
{{عيون}}
{{مكناس}}
{{ضبط مخازني}}

[[تصنيف:مكناس]]
[[تصنيف:تاريخ د لمغريب]]
[[تصنيف:مقالات فيها مصدر و 3000 بايت]]
حبس قارا ؤلا سّرداب ؤلا دّهليز ؤلا حبس نّصارا هيّا معلامة تاريخية كاينة ف مكناس، ؤ ب تّحديد ف لقصبة لإسماعيلية. ؤ هيّا عيبارة علا شومبرات كبار تحت لرض، ب ساريات عراض، لي تّبنات ف لبدية د لقرن تمنطاش، ب أمر من سّلطان مولاي سماعيل. وخا حبس قارا معروف سيرتو كا حبس فين كانو كيتسجنو لؤروپيين لي تقبطو ف لبحر من طاراف لقراصنة، أغلبية د لحرايفية د تّاريخ متافقين بلي لستيعمال لأصلي ؤ رائيسي ديالو كان كا بلاصة د لخزين ديال لماكلة ؤ دّوزان د لعساكريا.

 سّمية 
وحدة من رّوايات علا لأصل ديال حبس قارا كاتݣول بلي سميتو جات من سّمية ديال محابسي برطقيزي لي كان موهنديس معماري ؤ دار تّخطيط ديال لبلاصة موقابيل باش سّلطان مولاي سماعيل يعطيه لحرية ديالو. رواية خرة كاتݣول بلي سّمية كاترجع ل فترة د ليستيعمار، ؤ جات من لّاقاب لي تّعطا ل لمسؤول علا لحبس لي كان قرع.

 أساطير محلية 
بزاف د لقيصاص ؤ لأساطير تنسجو علا حبس قارا. من بينهوم لي كاتݣول بلي هوّا لابيرانت (متاهة) لي كاتمتد تحت مكناس كولها، ؤلا حتا واصلة جيهت مراكش ؤلا تازة. لعاداد د نّصارا لي كانو محبوسين فيه حتا هوّا تبالغ فيه، لا ف لكتابات د لؤروپيين والا ديال لمغاربا. لعاداد لحقيقي غالبا كان مابين 500 ؤ 800 محابسي ؤروپي. ؤسطورة خرة كاتݣول بلي ماكانو عندو حتا شي بيبان ؤلا سراجم، ؤ بلي دّخلة لواحيدة ليه كانت فتحة ف سّقف ديالو. حجّايات كانو كيتداولو علا لأرواح شّريرة ؤ لّعنات ديال لمحابسيا لي ماتو تماك. ؤسطورة تالتة كانت كاتݣول بلي مولاي سماعيل دار شي خرجة سرية د لهروب، ؤ بلي لي لقاها كيتجازا ب لحرية ديالو.

 لمعمار ؤ لبني 
حبس قارا كاين نيشان تحت سّاحة لي قدام قبة لخياطين. لبلاصة لمفتوحة منو فيها تلاتة د شّومبرات واسعين ب سقف عالي ؤ ساريات كبار. لباقي منو كانو سّلطات لفرانساوية سدّوه، بعدما وقعو حالات ديال مستكتشيفين لي ضاعو تماك ؤ ماعاودوش بانو. كاينين شحال من بلايص د لخزين تحت لقصبة، ولاكين مامعروفش واش كولهوم مرتابطين ب بعضياتهوم.

علا حساب لمؤرخ لمغريبي عبد الرحمان بن زيدان، لبني ديال لموضع صحيح ؤ متقون حيت "لمراكبيا كيدوزو فوق منو، لبهايم كيجرو حجر كبير، ؤ لمركبات د لبوخار كيدوزو فوق منو ليل ؤ نهار، ؤ زيد عاد تزرعو فوق منو جنان ؤ شجر لي كيتسقاو مرة مرة، بلا مايأتر هادشي علا لهيكل ديالو".

لبلاصة تّحتلرضية ف لغالب ماتحفراتش، مي ب لعكس، تّبنات هيّا لّولة، عاد تسقفات ؤ تدارت لقصبة فوق منها.

 تّاريخ 
حبس قارا تّبنا كا ݣزو من لقصبة لإسماعيلية ف مكناس، لي كانت لعاصيمة ديال سّلطان مولاي سماعيل. لختيار د مكناس، لي ماكانت عندها حتا شي أهمية تقافية ؤلا عيلمية ؤلا سياسية قبل من هاد زّمان، كان ل أهداف سطراتيجية (لموراقبة ديال لأطلس لمتوسط) ؤ باش مولاي سماعيل يخلي لبصمة ديالو ف تّاريخ د لمغريب ف بلاصة جديدة ديالو، لي ماكانوش فيها أتار ديال سلالات حاكمة ؤلا سلاطين قبل منو فيها.

لبلاصة تحتلرضية ؤ لقصبة كاملة ف لغالب تّبناو علا دّروعا ديال محابسيا ؤ عبيد.

 لقرن لعشرين 
ف لفترة لستيعمارية، كانو سّلطات لفرانساوية كيستعملو حبس قارا مرة مرة باش يشدو لموقاويمين لمغاربا. شي دهاليز فيه تسدّو ب سّيما ف هاد لعوام باش مايبقاوش نّاس يتّجلاو فيهوم.

 مصادر 

تصنيف:مكناس
تصنيف:تاريخ د لمغريب
تصنيف:مقالات فيها مصدر و 3000 بايت